Source: https://drgereb.hu/valas-a-gyakorlatban/
Timestamp: 2019-04-26 08:42:03
Document Index: 31161033

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Mi a válás menete a gyakorlatban? | Dr. Geréb Marianna ügyvéd
Home / blog / Válás a gyakorlatban
A blogban választ kap arra, hogy a bíróság előtt mi a válás menete és mennyi időbe telik?
De kezdjük az alapoknál, hiszen a bontóper hosszát alapvetően az határozza meg, hogy a felek a váláshoz szükséges járulékos kérdésekben megegyeztek-e (ebben az esetben a válás közös megegyezéssel történik) vagy sem (ebben az esetben a válás közös megegyezés nélkül folyik le).
Melyek a bontóperben a járulékos kérdések?
a közös gyermek tekintetében a szülői felügyelet gyakorlása
a gyermek tartása
a házastársi tartás (csak ez iránti igény esetén)
a házastársi közös lakás használata.
Amennyiben a felek a fenti kérdésekben meg tudnak állapodni, a bíróság a bontópert anélkül folytatja le, hogy a házasság megromlásához vezető okok feltárására sor kerülne.
Amennyiben a felek között nincs egyezség, úgy a bíróság a felek meghallgatása és tanúbizonyítás lefolytatása útján feltárja a házasság megromlásához vezető okokat.
Ahogyan fent már jeleztem, a bírósági eljárás hosszát meghatározza, hogy az eljárás a felek megállapodásán alapul-e, hiszen ebben az esetben a bíróság közös kiskorú gyermek(ek) esetén két tárgyalás alatt ítéletet hoz, míg ha a feleknek nincs közös kiskorú gyermeke, egy tárgyaláson elválasztja a feleket.
Ha a felek között nincs megállapodás, akkor a bontóper sajnos akár évekig is elhúzódhat, hiszen ebben az esetben a bíróság hosszú bizonyítást folytat le, ekörben tanúkat hallgat meg, igazságügyi szakértőt rendelhet ki, ami meghosszabbítja a peres eljárást.
De térjünk vissza arra, hogy megállapodás esetén miért van szükség két tárgyalásra, ha a feleknek közös kiskorú gyermeke van?
A bíróság az első tárgyaláson meghallgatja a feleket és megkísérli a felek békítését. Ha a békítés eredményes, megszünteti az eljárást, ha a békítés eredménytelen, akkor egy új határnapra kitűzi az érdemi tárgyalást, ahol a feleket elválasztja.
céges ügyvédválás menetevagyonmegosztás váláskorválás gyermekelhelyezésbérleti szerződésgyermektartásdíjadásvétel Budapest ügyvédválás szülői felügyeleti jogfizetési meghagyásválóperes ügyvéd díjaadásvételi szerződésperes ügyekszerződés készítés Budapest ügyvéd